@REBISTA enzetó n'a añada 2001 ista campaña drento d'a suya pulitica de empentar entaban a luenga aragonesa n'o rete.  A campania, nombrata DOMINIO ARAGONÉS .an YA! truca o ficazio de toz os aragoneso-fabláns y amás de toz os usuaires d'o rete que prexinen que as paxinas aragonesas n'internet en tiengan a suya estensión aragonesa con as sieglas que s'amenisten ta esferenziar plateramén as webs fetas por aragonéz d'a mesma mena que as paxinas d'os diferéns territorios franzeses en tienen os suyos propios dominios (gp ta Guadalupe, como exemplo), y belatras comunidáz que no pas son estau, tamién le'n tienen como Gibraltar, Groenlanda, As Malbinas, u mesmo l'Antartica.  Pero o ISO, International Organization for Standarization, organismo que emologa as abrebiaturas, parixe que no para cuenta en istas cosas.    Ye platero que o nombre d'a campaña solo que ye ta trucar o ficazio, pos a estensión .an ye emplegata per as Antillas Olandesas.  Per ixo, cal eslexir de primeras una TLD propria por a que luitar. Astí baxo se i-mete una lista de posibles TLD's ta Aragón.  Eslixe o que más te pete y dimos-le-ne a trabiés d'o correyo eleutronico.  O que más botos en reculla será l'eslexito.    Sindembargo no tot ye perdito.  Cal mirar-se isto. Un exemplo a seguir; o dominio uropeyo .eu.  Tot o que siga intresato en adubir-se à ista campania cal que copie o banner que i-metemos astí baxo y l'en fique n'a suya paxina con un enrastre a ista paxina ta remerar ista petizión.  O codigo ta l'enrastre ye:              Si yes intresat@ en espardir ista campania, mete-te en contauto con nusatros en  dominio_arg@arebista.info    Isto solo que ye l'empenzipiallo. Asperamos que espardáz ambute ista iniziatiba y cada diya sigamos más os que mos embrequemos en reclamar  una estensión ta ras paxinas fetas por os aragoneses.